इससे पहले पाकिस्तान को दुनिया का 5वां सबसे खतरनाक देश भी बताया गया था। अमेरिकी इंटेलीजेंस थिंकटैंक इंटेलसेंटर के ‘कंट्री थ्रेट इंडेक्स’ में पाकिस्तान को ये रैंकिंग दी गई थी है। बता दें कि नाइजीरिया, यमन और मिस्र जैसे देश भी इस लिस्ट में टॉप-10 से बाहर हैं। हालांकि अमेरिका पहली बार टॉप-10 में शामिल हुआ है और 8वें नंबर पर है। नवंबर 2015 में सीटीआई में शामिल टॉप-10 देशों में से सिर्फ पाकिस्तान और अफगानिस्तान का स्कोर बढ़ा है। बाकी सभी देशों के स्कोर में 3 से 6 गुना तक की गिरावट रही। महज 10 माह में पाकिस्तान तीन पायदान बढ़कर सबसे खतरनाक शीर्ष पांच देशों में शामिल हो गया है। इस लिस्ट में भारत का स्कोर 16 है, इस हिसाब से पाक में हमसे 10 गुना ज्यादा खतरा है। बता दें कि इंटेलसेंटर किसी भी देश में आतंकी, विद्रोही गतिविधियों और उनसे हुई मौतों या घायलों की संख्या के आधार पर कंट्री थ्रेट इंडेक्स (सीटीआई) तय करता है। इसमें मैसेजिंग ट्रैफिक, वीडियो, फोटो और घटनाओं के आधार पर भी इंडेक्स बनाया जाता है।